
Parlamentul  României

Camera  Deputaţilor

Comisia pentru industrii si servicii



                                                              Bucureşti, 17.04.2002








                      Nr.23/41/2002

AVIZ

asupra propunerii legislative pentru modificarea şi completarea Legii nr.133/1999 privind stimularea întreprinzătorilor privaţi pentru înfiinţarea şi dezvoltarea întreprinderilor mici şi mijlocii



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu propunerea legislativă pentru modificarea şi completarea Legii nr.133/1999 privind stimularea întreprinzătorilor privaţi pentru înfiinţarea şi dezvoltarea întreprinderilor mici şi mijlocii, trimisă cu adresa nr.73 din 25 februarie 2002, înregistrată sub numărul 23/41/2002 din 25 februarie 2002.



Potrivit prevederilor art.60 din Regulamentul Camerei Deputaţilor, comisia a dezbătut propunerea legislativă menţionată mai sus, în şedinţa din 16 aprilie 2002.



Membrii comisiei au examinat propunerea legislativă supusă aprobării, expunerea de motive, avizul favorabil al Consiliului Legislativ nr.276 din 27 februarie 2002 şi punctul de vedere negativ al Guvernului nr.1607/MRP din 4 aprilie 2002.



La lucrările şedinţei au participat domnul deputat Pecsi Francisc - UDMR - iniţiator, şi domnul secretar de stat Ion Taban din partea Ministerului pentru Intreprinderile Mici şi Mijlocii şi Cooperaţie.



În urma dezbaterilor, cu unanimitate de voturi, s-a hotărât avizarea favorabilă a propunerii legislative cu unele recomandări din partea comisiei către comisia pe fond, Comisia pentru politică economică, reformă şi privatizare, şi anume:



- recomandarea ca sintagma "sunt în capacitate temporară de muncă" să fie completată astfel: "sunt în capacitate temporară de muncă de cel puţin 6 luni, conform legii";



- recomandarea ca la microîntreprinderile (cu până la 9 salariaţi) dacă au angajaţi care sunt în concediu pentru creşterea copilului, concediu pentru sarcină sau lăuzie sau sunt în incapacitate temporară de muncă, să se ţină cont de influenţa pe care o are "stabilirea numărului mediu scriptic" asupra activităţii acelor microîntreprinderi (ne referim aici la facilităţile dobândite conform Legii nr.133/1999 şi creditele acordate de diferite organisme internaţionale).



În raport de obiectul şi conţinutul său, propunerea legislativă face parte din categoria legilor ordinare.

                      PREŞEDINTE,                                    SECRETAR,

                        István Antal                                     Cristian Buzea

Expert,

Viorela Gondoş

